शेयर बाजारों में तेजी का रुख  
प्रमुख सूचकांक सेंसेक्स 57.26 अंकों की तेजी के साथ 18,564.08 पर जबकि निफ्टी 11.10 अंकों की बढ़त के साथ 5,557.55 पर खुला।
देश के बाजारों में सप्ताह के अंतिम कारोबारी दिवस शुक्रवार को शुरुआती कारोबार में बढ़त का रुख देखा गया। प्रमुख सूचकांक सेंसेक्स 57.26 अंकों की तेजी के साथ 18,564.08 पर जबकि निफ्टी 11.10 अंकों की बढ़त के साथ 5,557.55 पर खुला।   सुबह करीब 9.20 बजे बम्बई स्टॉक एक्सचेंज (बीएसई) के संवेदी सूचकांक सेंसेक्स में 121.78 अंकों की तेजी के साथ 18,628.60 पर कारोबार हुआ। इसी तरह नेशनल स्टॉक एक्सचेंज (एनएसई) का निफ्टी सूचकांक 36.20 अंकों की तेजी के साथ 5,582.65 पर कारोबार कर रहा था। बीएसई के मिडकैप और स्मॉलकैप सूचकांकों में भी तेजी का रुख रहा।